section_heading: Povijest
paragraph_text: Prvi kineski doseljenik na Madagaskar naselio se u Toamasini 1862. godine, gdje je otvorio prodavaonicu i kasnije se oženio za lokalnu stanovnicu. Oni su imali ugovore, u kojima je bila klauzula da se po isteku radova moraju vratiti u Kinu. Dobar dio njih se razbolio na izgradnji željezničke pruge, a dobar dio pomro na povratku brodom za Kinu. Tako je nakon završetka gradnje pruge 1904. godine na otoku ostalo samo 452 Sinoa. Od te male kolonije već godine 1911. broj je narastao na 649, a to je tada bilo 3% stranog stanovništva u tadašnjoj zemlji od 3 200 000 ljudi. Do 2006. taj broj je narastao na oko 40 000, a od toga su njih 30 000 izvorni iseljenici i njihovi potomci. Oko 10 000 su novi doseljenici iz Narodne Republike Kine i stotinjak iz Tajvana.